AIŠKINAMASIS RAŠTAS

Dėl savivaldybės turto perdavimo pagal panaudos sutartį viešajai įstaigai Molėtų r. pirminės sveikatos priežiūros centrui

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti trumpalaikį materialųjį turtą – VšĮ Molėtų r. pirminės sveikatos priežiūros centrui (toliau – Centras) pagal turto panaudos sutartį 10 metų savarankiškajai savivaldybės funkcijai – pirminei asmens ir visuomenės sveikatos priežiūrai – įgyvendinti.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus prižiūrimas, remontuojamas ir naudojamas Centro veiklai.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Centrui turtas buvo perduotas pagal 2013-06-07 panaudos sutartį Nr. T6-3. Pasibaigus sutarties galiojimo laikui Centras grąžino turtą administracijai perdavimo – priėmimo aktu. Administracija gavo iš centro 2023-06-08 raštą Nr. S/23-232 „Dėl turto perdavimo“, kuriame prašoma perduoti turtą pagal panaudos sutartį.

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

Molėtų rajono savivaldybės administracijos direktoriaus 2023 m. birželio 23 d. įsakymu Nr. B6-528 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės administracijos veiklai ir siūlymas Molėtų rajono savivaldybės tarybai nurodytą turtą perduoti Centrui pagal panaudos sutartį.